รัฐบาลไทย-ข่าวทำเนียบรัฐบาล-ปลัด มท. ลงพื้นที่เปิดคลองส่งน้ำคลองเพรียวสายใหญ่ต้นแบบการพัฒนาแหล่งน้ำจังหวัดสระบุรี พร้อมติดตามการขับเคลื่อนพัฒนาด้านต่าง ๆ ในพื้นที่
วันอังคารที่ 5 กรกฎาคม 2565
ปลัด มท. ลงพื้นที่เปิดคลองส่งน้ําคลองเพรียวสายใหญ่ต้นแบบการพัฒนาแหล่งน้ําจังหวัดสระบุรี พร้อมติดตามการขับเคลื่อนพัฒนาด้านต่าง ๆ ในพื้นที่
ปลัด มท. ลงพื้นที่เปิดคลองส่งน้ําคลองเพรียวสายใหญ่ต้นแบบการพัฒนาแหล่งน้ําจังหวัดสระบุรี พร้อมติดตามการขับเคลื่อนพัฒนาด้านต่าง ๆ ในพื้นที่ เน้นย้ํา ข้าราชการต้องยึดหลัก "ผู้นําต้องทําก่อน" เพื่อเป็นตัวอย่างพี่น้องประชาชนในการ Change for Good
ปลัด มท. ลงพื้นที่เปิดคลองส่งน้ําคลองเพรียวสายใหญ่ต้นแบบการพัฒนาแหล่งน้ําจังหวัดสระบุรี พร้อมติดตามการขับเคลื่อนพัฒนาด้านต่าง ๆ ในพื้นที่ เน้นย้ํา ข้าราชการต้องยึดหลัก "ผู้นําต้องทําก่อน" เพื่อเป็นตัวอย่างพี่น้องประชาชนในการ Change for Good สร้างสรรค์สิ่งที่ดีให้กับพื้นที่อย่างยั่งยืน
วันนี้ (5 ก.ค. 65) เวลา 15.00 น. ที่คลองส่งน้ําสายใหญ่คลองเพรียว ตําบลปากเพรียว อําเภอเมืองสระบุรี จังหวัดสระบุรี นายสุทธิพงษ์ จุลเจริญปลัดกระทรวงมหาดไทย เป็นประธานเปิดใช้งานคลองส่งน้ําคลองเพรียวสายใหญ่ "การพัฒนาฟื้นฟู และแก้ไขปัญหาแหล่งน้ําเพื่อเป็นต้นแบบของการพัฒนาแหล่งน้ําของจังหวัดสระบุรี" โดยมี นายแมนรัตน์ รัตนสุคนธ์ ผู้ว่าราชการจังหวัดสระบุรี นางวรสุดา รัตนสุคนธ์ ประธานแม่บ้านมหาดไทยจังหวัดสระบุรี นายสมภพ สมิตะสิริ นางอังคณา ชิตะติตติ นายเอกพร จุ้ยสําราญ รองผู้ว่าราชการจังหวัดสระบุรี พร้อมด้วยหัวหน้าส่วนราชการ นายอําเภอ ผู้บริหารองค์กรปกครองส่วนท้องถิ่น นักเรียน และภาคีเครือข่ายของกระทรวงมหาดไทยในพื้นที่จังหวัดสระบุรี ร่วมให้การต้อนรับ
โอกาสนี้ นายสุทธิพงษ์ จุลเจริญ ปลัดกระทรวงมหาดไทย รับฟังบรรยายสรุปจากโครงการชลประทานสระบุรี และทําพิธีเปิดประตูระบายน้ําคลองส่งน้ําสายใหญ่คลองเพรียว ร่วมกับนายแมนรัตน์ รัตนสุคนธ์ ผู้ว่าราชการจังหวัดสระบุรี และเดินเยี่ยมชมการปรับภูมิทัศน์บริเวณโดยรอบคลองส่งน้ําสายใหญ่คลองเพรียว ระยะทาง 1.646 กิโลเมตร พร้อมทั้งเยี่ยมเยียนให้กําลังพี่น้องประชาชนที่มีบ้านพักอาศัยบริเวณริมคลองส่งน้ํา และได้ให้แวะเยี่ยมเยียนชื่นชมและให้กําลังใจ เด็กชายอศวพล ชัยดิษฐ์ นักเรียนชั้น ม.1 โรงเรียนเทศบาล 1 (วัดทองพุ่มพวง) เทศบาลเมืองสระบุรี ที่เป็นตัวอย่างให้กับเพื่อนนักเรียนในการชวนให้พ่อและแม่จัดทําถังขยะเปียกลดโลกร้อน และปลูกผักสวนครัว ภายในบริเวณสวนหน้าบ้าน ซึ่งได้เล่าถึงความตั้งใจในการจัดทําถังขยะเปียกลดโลกร้อน เพื่อให้เป็นที่กักเก็บเศษอาหาร เพื่อให้ย่อยสลายกลายเป็นปุ๋ย ใช้บํารุงดินบริเวณแปลงปลูกผักสวนครัวและต้นไม้ภายในบ้าน
จากนั้น นายสุทธิพงษ์ จุลเจริญ ปลัดกระทรวงมหาดไทย ร่วมปลูกต้นทองอุไร บริเวณริมคลองส่งน้ําสายใหญ่คลองเพรียว และรับฟังบรรยายสรุปการบริหารจัดการขยะขององค์กรปกครองส่วนท้องถิ่นในพื้นที่จังหวัดสระบุรี ได้แก่ องค์การบริหารส่วนจังหวัดสระบุรี เทศบาลเมืองสระบุรี เทศบาลเมืองพระพุทธบาท เทศบาลเมืองทับกวาง พร้อมรับฟังการนําเสนอวิธีการจัดทําถังขยะเปียกลดโลกร้อน โดยนักเรียนโรงเรียนเทศบาล 10 (อนุบาลเทศบาลเมืองสระบุรี) และเป็นสักขีพยานการรับมอบถังขยะเปียกลดโลกร้อนจากบริษัท ทีพีไอโพลีน จํากัด (มหาชน) ให้แก่จังหวัดสระบุรี พร้อมแจกต้นกล้าพันธุ์ผักสวนครัวให้แก่ประชาชนในบริเวณพื้นที่โดยรอบคลองส่งน้ําสายใหญ่คลองเพรียว และร่วมปลูกต้นถั่วฝักยาวสีม่วงสิรินธร เบอร์ 1 บริเวณแปลงผักสวนครัวเพื่อความมั่นคงทางอาหารริมฝั่งคลองส่งน้ําสายใหญ่คลองเพรียว ร่วมกับหัวหน้าส่วนราชการ และประชาชนในพื้นที่
นายสุทธิพงษ์ จุลเจริญ ปลัดกระทรวงมหาดไทย กล่าวว่า โครงการฟื้นฟูและพัฒนาลําน้ํา คูคลอง เพื่อสิ่งแวดล้อมและคุณภาพชีวิตของประชาชน เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลทรงเจริญพระชนม์มมายุครบ 70 พรรษา ในวันที่ 28 กรกฎาคม 2565 เป็นโครงการที่มีเป้าหมายให้ทุกจังหวัดคัดเลือกลําน้ําคูคลอง จังหวัดละ 1 สาย เพื่อฟื้นฟูและพัฒนาลําน้ํา คู คลอง ในแหล่งน้ํากลับมาใสสะอาด และปรับปรุงทัศนียภาพโดยรอบให้เหมาะสม เพื่อเป็นการรักษาสิ่งแวดล้อม สร้างความสวยงามโดยรอบพื้นที่ และเพื่อส่งเสริมคุณภาพชีวิตของประชาชน อันถือเป็นการน้อมนําพระราชดํารัสของพระบาทสมเด็จพระเจ้าอยู่หัว ความว่า “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” ในการแก้ไขในสิ่งผิด กล่าวคือ ในอดีตลําน้ําคูคลองสายต่างๆมีความอุดมสมบูรณ์ มีความสวยงาม แต่เมื่อพวกเราได้เข้ามาอยู่อาศัย เข้ามาท่องเที่ยว เข้ามาทํากิจกรรมต่างๆ ก็ทําให้พื้นที่เหล่านี้เป็นแหล่งรวมของความสกปรก เป็นแหล่งรวมของความไม่สวยงาม เป็นแหล่งรวมของสิ่งปฏิกูลต่างๆ ส่งผลให้น้ําที่เคยใสสะอาดกลายเป็นน้ําเน่าเสีย โดยพวกเราทุกคน ทั้งภาครัฐ ภาคเอกชน และทุกภาคส่วน ร่วมกันแก้ไขในสิ่งผิดด้วยการร่วมกันออกความคิด ช่วยกันพัฒนา ช่วยกันคืนความสวยงามและความสะอาดให้กับลําน้ําคูคลอง ทั้งการกําจัดสิ่งปฏิกูล การผลักดันน้ําเน่าเสีย การสร้างระบบบําบัดน้ําเสียเพิ่มขึ้น รวมถึงการน้อมนําทฤษฎีใหม่ "อธรรมปราบอธรรม" ของพระบาทสมเด็จพระบรมนาธิเบศร มหาภูมิพลอดุลยเดชมหาราช บรมนาถบพิตร มาทําให้สภาพแวดล้อมดีขึ้น และขอให้จังหวัดสระบุรี ได้พิจารณาระดมกับพระกําลังภาคีเครือข่ายในการพัฒนาต่อยอดบริเวณคลองส่งน้ําคลองเพรียว ด้วยการจัดทําฝายน้ําล้น เพื่อให้เกิดประโยชน์ทั้งในหน้าแล้งและหน้าน้ํามาก รวมทั้งสร้างความสวยงามเป็นแหล่งพักผ่อนหย่อนใจและที่ท่องเที่ยวของประชาชนในพื้นที่
นายสุทธิพงษ์ จุลเจริญ ยังได้กล่าวอีกว่า นอกจากนี้ กระทรวงมหาดไทย มุ่งส่งเสริมให้ข้าราชการเป็นผู้นําในการสวมใส่ผ้าไทย เพราะการสวมใส่ผ้าไทยนอกจากเป็นเครื่องแต่งกายสวยงามแล้ว ยังช่วยรักษาภูมิปัญญาที่บรรพบุรุษรักษาไว้อย่างที่จังหวัดสระบุรี คือ "ผ้าเสาไห้" ซึ่งหากข้าราชการไม่ส่งเสริมด้วยการเป็น "ผู้นําต้องทําก่อน" ต่อไปวิชาการทอผ้าไทยก็จะหายไปและประการสําคัญที่สุด เป็นการสนองพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีสายพระเนตรอันกว้างไกล ทรงห่วงใยประชาชนคนทอผ้าในชนบท ที่ได้รับการสนองพระราชดําริด้วยการสืบสาน รักษา และต่อยอด โดยสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ซึ่งได้พระราชทานโครงการผ้าไทยใส่ให้สนุก เพื่อพัฒนาศักยภาพและฝีมือของช่างทอผ้า รวมถึงช่างตัดผ้า ให้ทอผ้าและตัดชุดเสื้อผ้าจากผ้าไทย ให้สอดคล้องตรงตามความต้องการของตลาด เข้ากับคนทุกเพศ ทุกวัย ทุกโอกาส เพื่อยังผลให้พี่น้องชาวนาได้ใช้เวลาว่างในการทอผ้า เพื่อมีรายได้เสริม เพราะพี่น้องชาวนา ปีไหนน้ําดีข้าวถูก ปีไหนน้ําไม่ดี ข้าวแพงคุณภาพชีวิตก็ไม่ดี ดังนั้น เงินทุกบาทที่ซื้อผ้าไทย จะช่วยให้หลายชีวิตมีคุณภาพชีวิตที่ดี และเป็นแรงกระตุ้นทําให้พี่น้องในชุมชนอยากทอผ้าขาย ซึ่งการทอผ้านั้นให้อะไรมากกว่าเครื่องนุ่งห่ม เป็นการให้น้ําใจไปสู่ชนบท สู่พี่น้องคนไทย ให้เขามีเงินส่งลูกเรียน สร้างบ้านซ่อมบ้าน ให้ลูกหลานมีคุณภาพชีวิตที่ดีอย่างยั่งยืน จึงขอเชิญชวนพี่น้องประชาชนทุกคนได้ร่วมกันสวมใส่ผ้าไทยทุกวัน
"ขอให้ข้าราชการในพื้นที่เป็นกําลังหลักที่สําคัญในการขับเคลื่อนการพัฒนาคุณภาพชีวิตของพี่น้องประชาชนในด้านต่าง ๆ ซึ่งล้วนแล้วแต่เป็นการ "พัฒนาคน" ให้คนไปพัฒนาตนเอง พัฒนาครอบครัว พัฒนาสังคม และพัฒนาพื้นที่ชุมชน/หมู่บ้าน ให้เกิดความยั่งยืนในด้านต่างๆ สอดคล้องกับหลักการพัฒนาที่ยั่งยืนทั้ง 17 หมุดหมายของสหประชาชาติ ที่ท่านผู้ว่าราชการจังหวัดสระบุรีได้ร่วมลงนามประกาศเจตนารมณ์เพื่อประเทศไทยที่ยั่งยืนกับผู้ประสานงานสหประชาชาติ อันจะเป็นการ Change for good สร้างสรรค์สิ่งที่ดีให้เกิดขึ้นในพื้นที่จังหวัดสระบุรีอย่างยั่งยืน" นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ ขอให้จังหวัดสระบุรี ได้เชิญชวนและกระตุ้นปลุกเร้าภาคีเครือข่าย น้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ในการเสริมสร้างความมั่นคงด้านอาหารตามพระราชดําริ “บ้านนี้มีรักปลูกผักกินเอง” และ “ทางนี้มีผล ผู้คนรักกัน” ด้วยการปลูกพืชผักสวนครัวในบริเวณบ้านพัก อาคารสถานที่ราชการ รวมถึงพื้นที่สาธารณะภายในหมู่บ้าน/ชุมชน เพื่อเป็นตัวอย่างให้พี่น้องประชาชนได้ปลูกเพื่อสร้างความมั่นคงทางอาหารในครัวเรือนของตนเอง เพื่อเป็นแหล่งอาหารประทังชีวิต เลี้ยงเป็ด เลี้ยงไก่ เลี้ยงปลา สร้างแหล่งยาสมุนไพรรักษาโรค มีกิน มีใช้ ด้วยความรัก ด้วยการพึ่งพาตนเอง ด้วยการแบ่งปัน รวมถึงสร้างกระบวนการกลุ่มที่มีจิตอาสาขึ้นในทุกชุมชน ทุกหมู่บ้าน ทุกตําบล ทุกอําเภอ ให้ได้ช่วยเหลือดูแลกันและกันอย่างยั่งยืน